Адыгэхэм я махуэм ирихьэлIэу Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Ныбжьэгъу лъапIэхэ!
Си гуапэу сынывохъуэхъу Адыгэхэм я махуэмкIэ!
Мы гуфIэгъуэр и дамыгъэщ къылъыкъуэкIа гъэунэхуныгъэ инхэм щхьэкIэ къэмынэу и лъэпкъым и къуэпсхэр, бзэр, щэнхабзэр, зэхэщIыкIыр зыхъумэфа адыгэ лъэпкъым къикIуа тхыдэ гъуэгуанэм. Мы зэманым адыгэхэр щIы хъурейм и щIыпIэ зэмылIэужьыгъуэхэм щопсэу икIи лъэпкъ хабзэхэр хуэсакъыу зэрахъумэр, мамырыгъэм, гуапагъэм, захуагъэм и телъхьэу зэрыщытыр дэни щагъэлъагъуэ, экономикэм, егъэджэныгъэм, щэнхабзэм, спортым зегъэужьыным зэрахуэфэщэнкIэ холэжыхь.
Адыгэхэм я тхыдэр къыгуэхыпIэ имыIэу пыщIащ лъэпкъ куэд щыпсэу Урысей Федерацэм и гъащIэм. Зэман нэхъ хьэлъэхэм дэ къытлъыкъуэкIа гъэунэхуныгъэхэм зэщIыгъуу дыкъыхэкIащ икIи къэралым и къэкIуэнур нобэ дызэщIыгъуу зэтыдогъэувэ.
Мы махуэшхуэм — Адыгэхэм я махуэм — Къэбэрдей-Балъкъэрым ис лъэпкъхэм я зэкъуэтыныгъэр гъэбыдэным, ди экономикэ зыужьыныгъэр къэIэтыным, зэхэщIыкIымрэ акъылымрэ гъэбэгъуэным хуэгъэзауэ хэкIыпIэщIэхэр къызэрызэIуихынум шэч къытесхьэркъым.
Си гуапэу сынывохъуэхъу мамырыгъэ, фIыгъуэ, насып, ефIэкIуэныгъэ фиIэну.
